ΓΡΑΠΤΗ ΕΡΩΤΗΣΗ E-0014/01

υποβολή: Daniel Varela Suanzes-Carpegna (PPE-DE) προς την Επιτροπή

(17 Ιανουαρίου 2001)

Θέμα: Η καλλιέργεια μυδιού στην ΕΕ

Η καλλιέργεια μυδιών είναι ουσιώδους σημασίας για την παράκτια ζώνη της Γαλικίας, δεδομένου ότι δημιουργεί περίπου 11 500 θέσεις άμεσης απασχόλησης, από τις οποίες οι 8 500 είναι σταθερές, καθώς και 7 000 θέσεις έμμεσης απασχόλησης. Το γεγονός αυτό αποκτά ακόμη περισσότερη σημασία λόγω της διαπίστωσης ότι το εισόδημα που δημιουργείται από την παραγωγική δραστηριότητα κατανέμεται σε μία ευρεία κοινωνική βάση και, δεδομένου ότι η αρμοδιότητα λήψης αποφάσεων ανήκει στην ίδια εδαφική περιοχή, το εισόδημα αυτό επενδύεται εκ νέου στη ζώνη παραγωγής. Τούτο δημιουργεί ένα πολλαπλασιαστικό φαινόμενο στην τοπική οικονομία που λειτουργεί ως κοινωνικοοικονομικός σταθεροποιητής.

Στο επίπεδο τηςδατοκαλλιέργειας εν γένει, το μύδι έχει ιδιαίτερο βάρος και σημασία, δεδομένου ότι στη Γαλικία παράγονται κατ' έτος 250 με 300 εκατομμύρια κιλά μυδιών. Έτσι, η Γαλικία είναι ο δεύτερος παγκόσμιος παραγωγός μετά την Κίνα και ο πρώτος ευρωπαϊκός με περίπου το 50 % της συνολικής παραγωγής της Ευρωπαϊκής Ένωσης, διαθέτοντας ένα 35 % για νωπά προϊόντα, 41 % για την παραδοσιακή κονσερβοποιΐα και 24 % για νέες εναλλακτικές μορφές επεξεργασίας που βρίσκονται σε συνεχή αύξηση.

Θα μπορούσε η Επιτροπή να μας ενημερώσει για τα μέτρα ελέγχου που εφαρμόζει η ΕΕ σχετικά με τις εισαγωγές μυδιού από τρίτες χώρες, ιδίως σε ό,τι αφορά την απαίτηση των ιδίωνγειονομικών και ποιοτικών προδιαγραφών που καλύπτονται από το κοινοτικό μύδι;

Θα μπορούσε η Επιτροπή να μας ενημερώσει εάν κρίνει αναγκαία την περίληψη του μυδιού ως ευαίσθητου προϊόντος στις συμφωνίες για την καθιέρωση ζωνών ελεύθερου εμπορίου με τρίτες χώρες;

Απάντηση του κ. Fischler εξ ονόματος της Επιτροπής

(19 Φεβρουαρίου 2001)

Εφιστάται η προσοχή του Αξιότιμου Μέλους του Κοινοβουλίου στην απάντηση της Επιτροπής στη γραπτή ερώτησή του E-0529/99(1), η οποία αναφέρεται στις διατάξειςγιεινής που εφαρμόζονται στις εισαγωγές προϊόντων αλιείας από τρίτες χώρες.

Επιπλέον, μπορεί να λεχθεί ότι ενώ η εισαγωγή γενικών αλιευτικών προϊόντων επιτρέπεται σήμερα από 101 χώρες και εδάφη (εκ των οποίων 54 είναι πλήρως εναρμονισμένες και 47 σε προσωρινό κατάλογο) η εισαγωγή δίθυρων μαλακίων (περιλαμβανομένων των μυδιών) επιτρέπεται σήμερα από 14 μόνο χώρες (από τις οποίες οι 8 είναι πλήρως εναρμονισμένες και οι 6 σε προσωρινό κατάλογο), πράγμα που αποτελεί ένδειξη των εφαρμοζομένων ιδιαίτερα αυστηρών διατάξεων.

Για τα μύδια του είδους Mytilus spp. καταβάλλεται δασμός του πλέον ευνοουμένου κράτους (MFN) ύψους 10 % και δασμός γενικευμένου προτιμησιακού καθεστώτος (GSP) ύψους 7 % κατά την εισαγωγή στην Κοινότητα. Για τα μύδια του είδους Perna spp. καταβάλλεται δασμός MFN ύψους 8 % και δασμός GSP ύψους 2,8 %. Τα παρασκευασμένα ή διατηρημένα μύδια και των δύο ειδώνποβάλλονται σε δασμό MFN 20 % και δασμό GSP 7 %. Αυτή η δασμολογική διάρθρωσηποδεικνύει ότι τα μη παρασκευασμένα μύδια δεν είναι τόσο ευαίσθητα

όσο τα παρασκευασμένα μύδια, και ότι προστατεύονται σε μετριότερο επίπεδο, ακόμη και όταν εισάγονται από χώρες που δεν περιλαμβάνονται στο πλαίσιο προτιμησιακών ή άλλων καθεστώτων ελεύθερων συναλλαγών. Οι κοινοτικές εισαγωγές των προϊόντων αυτών είναι ιδιαίτερα χαμηλές, αντιπροσωπεύοντας μόνο το 1 % της κοινοτικής παραγωγής. Όμως, όσον αφορά τα μύδια, η Κοινότητα είναι καθαρός εξαγωγέας.

Υπό τις συνθήκες αυτές, η Επιτροπή δεν αντιμετωπίζει το ενδεχόμενο να εξαιρέσει τα μύδια ή να περιορίσει τις ελεύθερες συναλλαγές μυδιών στις μελλοντικές διαπραγματεύσεις των συμφωνιών ελευθέρων συναλλαγών. Παρ' όλα αυτά, η Επιτροπή πρόκειται, σε τέτοιες διαπραγματεύσεις, να λαμβάνειπόψη της τις ανησυχίες των κρατών μελών σχετικά με την ενδεχόμενη ευαισθησία των μυδιών.

(1) ΕΕ C 370 της 21.12.1999.